open-index/open-wikipedia-markdown huggingface dataset:
Πετροκάραβο Σπετσών

Το **Πετροκάραβο** ή **Μπούρμπουλο** ή Μπρούμπουλο ή Αγνή είναι βραχονησίδα στο Μυρτώο πέλαγος, η οποία βρίσκεται νότια του Αργολικού κόλπου και βορειοδυτικά από την Άκρα Μπούρμπουλο των Σπετσών. Αναφέρεται επίσης με την ονομασία **Μικρό Μπούρμπουλο** και επάνω της είναι τοποθετημένος φανός ναυσιπλοϊας.

## Εξωτερικοί σύνδεσμοι

* Βραχονησίδα Πετροκάραβο στις Σπέτσες από τον ιστότοπο https://kostasladas.blogspot.com/

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Στρογγυλό Ύδρας

Το **Στρογγυλό** είναι βραχονησίδα στο Μυρτώο πέλαγος στα νοτιοδυτικά της ΎδραςΒρίσκεται ανατολικά από τη νησίδα Τρίκερι μαζί με τις βραχονησίδες  Δράπι και Αστέρι.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Παγκόσμιο Κύπελλο Ποδοσφαίρου 1946

Το **Παγκόσμιο Κύπελλο Ποδοσφαίρου 1946** ήταν το 2ο απ' τα 2 Κύπελλα των οποίων η διεξαγωγή ματαιώθηκε λόγω του Β' Παγκοσμίου Πολέμου. Επρόκειτο να λάβει χώρα απ' τις 14 Ιουνίου μέχρι τις 7 Ιουλίου του 1946. 

## Επιλογή διοργανωτή
Αρχικά οι χώρες οι οποίες είχαν δηλώσει συμμετοχή ήταν η Δυτική Γερμανία και η Βραζιλία. 

Αργότερα προστέθηκαν οι υποψηφιότητες της Αργεντινής, της Ισπανίας και της Ελλάδας. Η ψηφοφορία για την ανάδειξη του διοργανωτή έγινε στις 18 Οκτωβρίου του 1941 και ανέδειξε την Ελλάδα ως τη χώρα διοργάνωσης του Κυπέλλου. 

Ο Β' Παγκόσμιος Πόλεμος, τελείωσε το 1945. Όμως ωστόσο, κανένα κράτος, σε έναν μεταπολεμικό κόσμο, δεν ήταν σε οικονομική θέση να φιλοξενήσει το Παγκόσμιο Κύπελλο Ποδοσφαίρου του 1946, και δεν διεξήχθη ποτέ, με την Ελλάδα να βρίσκεται σε Εμφύλιο Πόλεμο μέχρι το 1949, την Ισπανία να ταλανίζεται από δικτατορία και την Αργεντινή να μαστίζεται από Οικονομικά προβλήματα. Αντίστοιχα η Γερμανία (Δυτική Γερμανία και Ανατολική Γερμανία), η Ιταλία και η Ιαπωνία ήτανε οι μεγάλες ηττημένες του Β' Παγκοσμίου Πολέμου, και παρέμειναν τιμωρημένες για τουλάχιστον μέχρι το 1954, χωρίς το δικαίωμα συμμετοχής. Τιμωρημένες ήταν επίσης η Φινλανδία και η Αυστρία, για τυπικούς λόγους και ως συνεργοί της Γερμανίας Β' Παγκόσμιο Πόλεμο. Δικαίωμα συμμετοχής επίσης δεν είχαν οι Χώρες του Ανατολικού Μπλοκ (Σοβιετική Ένωση, Ρουμανία, Βουλγαρία, Ουγγαρία, Πολωνία και Τσεχοσλοβακία), η Γιουγκοσλαβία, η Κίνα, το Βιετνάμ, το Λάος, η Αιθιοπία και η Κούβα, στις οποίες ασκήθηκαν Περιοριστικά μέτρα λόγω του Ψυχρού Πολέμου.

Κατηγορία:Παγκόσμιο Κύπελλο Ποδοσφαίρου 1946
Κατηγορία:Ποδόσφαιρο το 1946
Άγιος Αντώνιος Αργολίδας

Ο ** Άγιος Αντώνιος** (*παλαιά ονομασία: Λυκοτρούπι*) είναι πεδινός οικισμός της κοινότητας Τολού, της δημοτικής ενότητας (τέως δήμου) Ασίνης, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου. Μέχρι το 1976 ο οικισμός ονομαζόταν *Λυκοτρύπι* (*Λυκοτρούπι*).
## Γεωγραφία
Ο Άγιος Αντώνιος είναι πεδινός οικισμός στο κεντρικό τμήμα του νομού Αργολίδας, στις νότιες υπώρειες της κορυφής Ψηλή Βίγλα και βόρεια του κόλπου Τολού, σε μέσο σταθμικό υψόμετρο 90 μέτρων. Απέχει 21 χιλιόμετρα περίπου ανατολικά του Ναυπλίου. 
## Πληθυσμός

Όπως φαίνεται ο πληθυσμός  του οικισμού είχε σημαντική αύξηση απο το 1920 μέχρι και το 1961 αλλά έκτοτε έχει μειωθεί σημαντικά. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1845 ως *Λυκοτρούπι*, αλλά καταργήθηκε το 1879. Επανασυστάθηκε το 1920 και εντάχθηκε στον νομό Αργολίδος και Κορινθίας. Το 1949 εντάχθηκε στον νομό Αργολίδας. Το 1976 μετονομάστηκε σε *Άγιος Αντώνιος.* Με το ΦΕΚ 244Α - 04/12/1997 αποσπάστηκε από την κοινότητα Τολού και προσαρτήθηκε στον δήμο Ασίνης. Με το ΦΕΚ 87Α - 07/06/2010 ο οικισμός αποσπάστηκε από τον δήμο Ασίνης και προσαρτήθηκε στον δήμο Ναυπλιέων.
## Αξιοθέατα
*Η εκκλησία του Αγίου Αντωνίου, στο κέντρο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Ελβίρα Μεδίνα

Η **Ελβίρα Μεδίνα Κάστρο** (31 Ιουλίου 1911 – 1998) ήταν Ισπανίδα γλύπτρια και ζωγράφος ειδική στα πορτρέτα.

Γεννήθηκε στη Σεράδα σε μια οικογένεια αφοσιωμένη στις τέχνες και τον πολιτισμό. Ήταν κόρη του ποιητή Σέζαρ ντε Μεδίνα Μπόκος και αδερφή του επίσης γλύπτη Χοσέ Λουίς Μεδίνα.

Η Μεδίνα καλλιέργησε τη γλυπτική και τη ζωγραφική, αν και η τελευταία ήταν το κύριο επάγγελμά του. Το 1956 πραγματοποίησε την πρώτη της ατομική έκθεση στο Βαγιαδολίδ. Αφού έγινε γνωστή στο κοινό, εξέθεσε επίσης τη δουλειά της στη Μαδρίτη, όπου έχτισε την κατοικία της από το 1967.  Στην ισπανική πρωτεύουσα είχε συμμετάσχει στην 1η Ισπανο-αμερικανική Μπιενάλε Τέχνης. 

Το 1976 κέρδισε το βραβείο Preciados Gallery Prize του Διαγωνισμού Πλαστικών Τεχνών San Isidro που διοργανώθηκε από την Εθνική Ένωση Ζωγράφων και Γλυπτών και το Δημοτικό Συμβούλιο της Μαδρίτης.

Αναγνωρίζεται για τα πορτρέτα της,   τονίζοντας εκείνα του Félix Rodríguez de la Fuente και του Marqués de Lozoya. Το πορτρέτο που έκανε την προσωπογραφία του Κόμη Άλμπερτ Θιλ εκτίθεται στο Μουσείο Τέχνης της Φιλαδέλφειας.

Στις 7 Μαρτίου 2008, το Δημοτικό Συμβούλιο της Βαγιαδολίδ έδωσε το όνομά της σε δρόμο της πόλης.  

## Παραπομπές


Κατηγορία:Προσωπογράφοι
Κατηγορία:1911
Κατηγορία:1998
Κατηγορία:Ισπανία
Άνχελες Κάσο

Η **Άνχελες Κάσο** (Ángeles Caso, γεννημένη στις 16 Ιουλίου 1959 στη Χιχόν ) είναι Ισπανή δημοσιογράφος, μεταφράστρια και συγγραφέας.
μικρογραφία|Η Άνχελες Κάσο στη Μαδρίτη, 31 Μαϊου 2008
Ο πατέρας της, José Miguel Caso González, ήταν καθηγητής και αντιπρύτανης στη Φιλολογική Σχολή του Πανεπιστημίου του Οβιέδο. Η Άνχελες σπούδασε Ιστορία και Γεωγραφία, αλλά αργότερα εργάστηκε ως δημοσιογράφος στο *Panorama Regional*. Εργάστηκε επίσης για το Ίδρυμα Πρίγκιπας της Αστούριας ή το Ινστιτούτο Feijoo των σπουδών του 18ου αιώνα στο Πανεπιστήμιο του Οβιέδο και σε διάφορα μέσα όπως το Televisión Española, το Cadena SER και το Radio Nacional de España.

## Βραβεία/Τιμές

* Φιναλίστ Premio Planeta, *El peso de las sombras*, 1994
* Premio Fernando Lara, *Un largo silencio*, 2000 
* Premio Planeta, *Contra el viento*, 2009  

## Έργα

* *Asturias desde la noche*. 1988. Γουία.
* *Elisabeth, emperatriz de Austria-Hungría o el hada*. 1993.
* *El peso de las sombras*. 1994. Finalista XLIII Premio Planeta 1994.
* *Ελ αθάνατο*. 1996, συλλογή: *Érase una vez la paz*.
* *El mundo visto desde el cielo*. 1997.
* *El resto de la vida*. 1998.
* *El verano de Lucky*. 1999.
* *La trompa de los monos*. 1999, συλλογή: *Mujeres al alba*
* *La alegría de vivir*. 1999, συλλογή: *Hijas y padres*
* *Un largo silencio*. 2000. V Premio Fernando Lara de novela.
* *Giuseppe Verdi, la intensa vida de un genio*. 2001. Βιογραφία του Τζουζέπε Βέρντι.
* *Las olvidadas, una historia de mujeres creadoras*. 2005.
* *Contra el viento*. 2009. LVIII Premio Planeta 2009.
* *Donde se alzan los tronos*. 2012
* *Ραχίμα Μπέγκουμ*. 2013
* *Todo ese fuego*. 2016. Μυθιστόρημα βασισμένο στις Αδελφές Μπροντέ

## Παραπομπές

 
## Εξωτερικοί σύνδεσμοι

* (στα Ισπανικά) Blog de Ángeles Caso en el diario Público

Κατηγορία:Ισπανία
Κατηγορία:Ισπανίδες δημοσιογράφοι
Κατηγορία:Ισπανίδες συγγραφείς
Ναζιλί

Το **Ναζιλί** (τουρκικά: Nazilli) είναι η μεγαλύτερη πόλη στην Επαρχία Αϊδινίου στην περιοχή του Αιγαίου της δυτικής Τουρκίας, 47 χλμ ανατολικά της πόλης Αϊδίνιο, στον δρόμο προς την Αττούδα.

Το Ναζιλί βρίσκεται στον ποταμό Μαίανδρο και μεγάλο τμήμα της περιοχής βρίσκεται στην κοιλάδα του Μαιάνδρου, γεμάτη με εσπεριδοειδή, ελιές και συκιές, καθώς και βαμβάκι, σιτάρι και άλλες καλλιέργειες.

Σύμφωνα με την απογραφή του 2018, έχει πληθυσμό 156.748 κατοίκους.

Κατηγορία:Ασιατικές πόλεις της Τουρκίας
Τραχύλη Αργολίδας

Η **Τραχύλη** ή το **Τραχήλι** είναι βραχονησίδα του Αργοσαρωνικού η οποία βρίσκεται δίπλα στα παράλια της Πελοποννήσου και στο ακρωτήριο Τραχήλι. Στην περιοχή υπάρχουν μονάδες ιχθυοκαλλιέργειας. Διοικητικά υπάγεται στο Δήμο Επιδαύρου

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
DailyMed

Η βάση δεδομένων DailyMed είναι ιστότοπος που λειτουργεί από την Εθνική Βιβλιοθήκη Ιατρικής των ΗΠΑ (NLM) για τη δημοσίευση ενημερωμένων και ακριβών ετικετών φαρμάκων (ονομάζονται επίσης "ένθετο συσκευασίας") στους παρόχους υγειονομικής περίθαλψης και στο ευρύ κοινό. Τα περιεχόμενα του DailyMed παρέχονται και ενημερώνονται καθημερινά από τον Οργανισμό Τροφίμων και Φαρμάκων των ΗΠΑ (FDA). Ο FDA με τη σειρά του συλλέγει αυτές τις πληροφορίες από τη φαρμακευτική βιομηχανία.

Τα έγγραφα που δημοσιεύονται χρησιμοποιούν το πρότυπο HL7 έκδοση 3 Structured Product Labeling (SPL)  το οποίο είναι μια μορφή XML που συνδυάζει το αναγνώσιμο από τον άνθρωπο κείμενο της ετικέτας του προϊόντος με δομημένα στοιχεία δεδομένων που περιγράφουν τη σύνθεση, τη μορφή, τη συσκευασία και άλλες ιδιότητες των φαρμακευτικών προϊόντων αναλυτικά σύμφωνα με το μοντέλο πληροφοριών αναφοράς HL7 (RIM).

Από τις 21 Αυγούστου 2021, περιέχει πληροφορίες για 140.232 καταχωρήσεις φαρμάκων.

Περιλαμβάνει ροή RSS για ενημερωμένες πληροφορίες φαρμάκων.

## Ιστορία
Το 2006 ο FDA αναθεώρησε την ετικέτα του φαρμάκου και δημιούργησε επίσης το DailyMed για να διατηρεί ενημερωμένες τις πληροφορίες των συνταγών.

## Παραπομπές


## Εξωτερικοί σύνδεσμοι
• Official website

• labels.fda.gov  Drug labels at FDA website
Κατηγορία:Βάσεις δεδομένων
Κατηγορία:Φάρμακα
Κατηγορία:Αμερικανικές Ιατρικές Βάσεις Δεδομένων
Κατηγορία:Αμερικανική Εθνική Ιατρική Βιβλιοθήκη
Στάδιο Βάνκντορφ

Το **Στάδιο Βάνκντορφ** (γερμανικά: Stadion Wankdorf), μεταξύ 2005 και 2020 γνωστό ως **Στάδιο ντε Σουίς** (Stade de Suisse), είναι γήπεδο ποδοσφαίρου στη Βέρνη της Ελβετίας. Είναι το δεύτερο μεγαλύτερο γήπεδο ποδοσφαίρου στην Ελβετία, και επί του παρόντος λειτουργεί ως έδρα της Γιανγκ Μπόις Βέρνης. Ήταν επίσης ένα από τα γήπεδα που χρησιμοποιήθηκαν κατά τη διάρκεια του Ευρωπαϊκού Πρωταθλήματος του 2008.

## Ιστορία
αριστερά|μικρογραφία| Εξωτερική άποψη, 2011
Το σημερινό Στάδιο Βάνκντορφ χτίστηκε στο χώρο του πρώην Σταδίου Βάνκντορφ, στο οποίο διεξήχθησαν αγώνες και ο τελικός του Παγκοσμίου Κυπέλλου του 1954 και το οποίο κατεδαφίστηκε το 2001. Το νέο γήπεδο έχει χωρητικότητα 32.000 θεατών. Στην οροφή ενσωματώνονται φωτοβολταϊκά με ετήσια παραγωγή 1.200.000 kWh. Το στάδιο άνοιξε επίσημα στις 30 Ιουλίου 2005, αν και ο πρώτος αγώνας στο νέο στάδιο είχε ήδη διεξαχθεί στις 16 Ιουλίου 2005. Η Γιανγκ Μπόις έπαιξε εναντίον της Ολιμπίκ Μαρσέιγ και ηττήθηκε με 2–3, με 14.000 θεατές να παρακολουθούν τον αγώνα. Ο αγώνας θεωρήθηκε «δοκιμή υποδομής», γι' αυτό δεν κόπηκαν περισσότερα από 14.000 εισιτήρια.

Το στάδιο χρησιμοποιήθηκε από την ΦΚ Τουν για τρεις εντός έδρας αγώνες του ΟΥΕΦΑ Τσάμπιονς Λιγκ το 2005 και για έναν εντός έδρας αγώνα στον γύρο των 32 του Κυπέλλου ΟΥΕΦΑ 2005-2006.

Δεκαπέντε χρόνια μετά το άνοιγμα του νέου σταδίου το 2005 (τότε ονομαζόταν *Stade de Suisse*), μετονομάστηκε σε *Stadion Wankdorf* τον Ιούνιο του 2020, σε μια προσπάθεια να επιστρέψει στις ρίζες του σταδίου.
μικρογραφία| Το Στάδιο Βάνκντορφ πριν από έναν αγώνα Τσάμπιονς Λιγκ (2021)

## Ευρωπαϊκό Πρωτάθλημα 2008
Το στάδιο ήταν ένας από τους χώρους διεξαγωγής του Ευρωπαϊκού Πρωταθλήματος του 2008. Η Ολλανδία έπαιξε και τα τρία παιχνίδια της στη φάση ομίλων στο στάδιο κατά τη διάρκεια της διοργάνωσης:

## Παραπομπές


## Εξωτερικοί σύνδεσμοι

* Στάδιο Βάνκντορφ, bscyb.ch (γερμανικά)
* Εκδηλώσεις, bscyb.ch (γερμανικά)

Κατηγορία:Στάδια ποδοσφαίρου στην Ελβετία
Κατηγορία:Στάδια Ευρωπαϊκού Πρωταθλήματος Ποδοσφαίρου 2008
Κατηγορία:Βέρνη
Κοτσαμπάμπα

Η **Κοτσαμπάμπα** (ισπανικά: Cochabamba· αϊμάρα: Quchapampa· κέτσουα: Quchapanpa) είναι πόλη και δήμος στην κεντρική Βολιβία απλωμένη σε μια κοιλάδα στην οροσειρά των Άνδεων. Είναι η πρωτεύουσα του Διαμερίσματος Κοτσαμπάμπα και η τέταρτη μεγαλύτερη πόλη της Βολιβίας, με πληθυσμό 630.587 κατοίκους σύμφωνα με την απογραφή της Βολιβίας του 2012. Το όνομά της προέρχεται από σύνθεση των λέξεων της γλώσσας κέτσουα, qucha «λίμνη» και pampa «ανοιχτή πεδιάδα». Οι κάτοικοι της πόλης και των γύρω περιοχών αναφέρονται συνήθως ως cochalas ή, πιο επίσημα, cochabambinos.

Είναι γνωστή ως η «Πόλη της Αιώνιας Άνοιξης» ή «Η Πόλη Κήπος» λόγω των ανοιξιάτικων θερμοκρασιών της όλο το χρόνο. Είναι επίσης γνωστή ως «La Llajta», που σημαίνει «πόλη» στα κέτσουα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βολιβίας
Βασίλειο της Λαζικής

Το **Βασίλειο της Λαζικής** ή απλώς η **Λαζική** (γεωργιανά και λαζικά: ლაზიკა, αρχ. ελλ.: Λαζική) και επίσης το **Εγκρίσι** (γεωργιανά: ეგრისი) σε γεωργιανές πηγές ήταν ένα κράτος στη δυτική Γεωργία κατά τη Ρωμαϊκή περίοδο, περίπου από τον 1ο αιώνα π.Χ. Δημιουργήθηκε ως αποτέλεσμα της κατάρρευσης του Βασιλείου της Κολχίδας και της απόκτησης ανεξαρτησίας από τις φυλετικές-εδαφικές μονάδες που περιλαμβάνονταν σε αυτό το 131 μ.Χ.

## Όνομα
Στη σουανικά, οι Σουάνοι αναφέρονται στην Μιγγρελία ως *Λαζάν*, με το Λα- να είναι το σουανικό εδαφικό πρόθεμα + Ζαν, άρα το Λαζάν σημαίνει «η γη των Σάννων».

## Ιστορία
Μέχρι τα μέσα του 3ου αιώνα, η Λαζική απέκτησε μερική αυτονομία εντός της Ρωμαϊκής Αυτοκρατορίας και εξελίχθηκε σε βασίλειο. Καθ' όλη τη διάρκεια της ύπαρξής της, ήταν κυρίως ένα βυζαντινό στρατηγικό υποτελές βασίλειο, το οποίο για ένα μικρό χρονικό διάστημα περιήλθε στην κυριαρχία των Σασσανιδών κατά τη διάρκεια του Λαζικού Πολέμου. Η συνθήκη που τερμάτισε τον πόλεμο κατάργησε το βασίλειο της Λαζικής, το οποίο έγινε βυζαντινή επικράτεια που κυβερνιόταν από έναν πατρίκιο.

## Εκκλησιακή ιστορία
Στις αρχές του 4ου αιώνα, η χριστιανική επαρχία του Πιτυού ιδρύθηκε σε αυτό το βασίλειο και, όπως και στη γειτονική Ιβηρία, ο Χριστιανισμός ανακηρύχθηκε επίσημη θρησκεία το 319.    Άλλες αρχαίες επισκοπικές έδρες στη Λαζική περιλαμβάνουν τη Ροδόπολη, τη Σαεσίνα και τη Ζυγάνα. Ο Επισκόπος Στρατοφίλος ήταν μεταξύ των συμμετεχόντων στην Πρώτη Σύνοδος της Νίκαιας το 325. Ο πρώτος Χριστιανός βασιλιάς της Λαζικής ήταν ο  Γουβάζης Α ́ και τον 5ο αιώνα, το Χριστιανισμό έγινε η επίσημη θρησκεία της Λαζικής. Αργότερα, η αριστοκρατία και ο κλήρος της Λαζικής μεταπήδησαν από την ελληνική εκκλησιαστική παράδοση στη γεωργιανή και η γεωργιανή έγινε η γλώσσα του πολιτισμού και της εκπαίδευσης. 

## Πόλεις και οχυρά
Οι πληροφορίες για τις πόλεις της Λαζικής διασώθηκαν στα έργα βυζαντινών ιστορικών. Ο κατάλογος των πόλεων που αναφέρονται στις βυζαντινές πηγές ήταν:

* Πέτρα (σύγχρονη Τσιχιστζίρι) 
* Αρχαιοπόλη (Νοκαλακέβι) 
* Νέσος (Ισούλα) 
* Τελεφίς (Τόλεμπι) 
* Ροδόπολη (Βαρτσίχε) 
* Σκάντε
* Σαραπάνης (Σοραπάνι) 
* Φάσις (Πότι) 
* Πιτυούς (Μπιτσβίντα)
* Κύταια (Κουτάισι) 
* Στεφανόπολη

## Παραπομπές


Κατηγορία:Ρωμαϊκά υποτελή βασίλεια
Κατηγορία:Αρχαία ιστορία της Γεωργίας
Κατηγορία:Λαζική
Κατηγορία:Σελίδες με μη επιθεωρημένες μεταφράσεις
Λέλιο Μπρανκάτσιο

Ο **Λέλιο Μπρανκάτσιο** (Lelio Brancaccio) (Νάπολη, 1537 – Νάπολη, 1599) ήταν Ρωμαιοκαθολικός προκαθήμενος που υπηρέτησε ως Αρχιεπίσκοπος του Τάραντα (1574–1599) και Αρχιεπίσκοπος του Σορέντο (1571–1574).

## Βιογραφία
Στις 20 Ιουνίου 1571, ο Λέλιο Μπρανκάτσιο διορίστηκε κατά τη διάρκεια της παπικής περιόδου του Πάπα Πίου Ε' ως Αρχιεπίσκοπος του Σορέντο. Στις 15 Νοεμβρίου 1574, διορίστηκε επί παπισμού του Πάπα Γρηγόριου ΙΓ΄ ως Αρχιεπίσκοπος του Τάραντα. Υπηρέτησε ως Αρχιεπίσκοπος του Τάραντα μέχρι τον θάνατό του το 1599.

## Παραπομπές


Κατηγορία:Επίσκοποι και Αρχιεπίσκοποι Σορρέντο
Κατηγορία:Επίσκοποι και Αρχιεπίσκοποι Τάραντα
Κατηγορία:Επίσκοποι του 5ου αιώνα
Στάδιο Ιόν Ομπλεμένκο

Το **Στάδιο Ιόν Ομπλεμένκο** (ρουμανικά: Stadionul Ion Oblemenco) είναι στάδιο ποδοσφαίρου στην Κραϊόβα της Ρουμανίας. Το στάδιο άνοιξε το 2017 και έχει χωρητικότητα 30.983 θεατών, και είναι το τέταρτο μεγαλύτερο γήπεδο ποδοσφαίρου στη Ρουμανία. Βρίσκεται σε άμεση γειτνίαση με τη νέα Αρένα Πολιβαλέντα. Το γήπεδο πήρε το όνομά του από τον Ιόν Ομπλεμένκο, έναν θρυλικό παίκτη και προπονητή της Ουνιβερσιτάτεα Κραϊόβα.

Το στάδιο κατέλαβε την τέταρτη θέση συνολικά μεταξύ των γηπέδων στον κόσμο που άνοιξαν το 2017, ξεπερνώντας τις προσδοκίες, έχοντας υψηλότερη κατάταξη από το Στάδιο Μετροπολιτάνο και το Στάδιο Κρεστόφσκι. Στις 26 Φεβρουαρίου 2018, το Στάδιο Ιόν Ομπλεμένκο επιλέχθηκε ως φιναλίστ από 27 υποβολές από την κριτική επιτροπή. Οι αρχιτέκτονες συμφώνησαν γενικά ότι το αποτέλεσμα ήταν ικανοποιητικό, με αξιοπρεπή επενδυτικά αποτελέσματα.

## Ιστορία
Η κατασκευή ξεκίνησε στις 7 Σεπτεμβρίου 2015. Το παλαιότερο γήπεδο κατεδαφίστηκε την ίδια χρονιά. Στις 26 Απριλίου 2017, η κατασκευή έφτασε στην τελική της φάση, με την τοποθέτηση καθισμάτων.

Για να εορτάσει τα εγκαίνια του σταδίου, η Ουνιβερσιτάτεα Κραϊόβα έπαιξε φιλικό στις 10 Νοεμβρίου 2017 με την τσέχικη Σλάβια Πράγας, με παρουσία 30.000 θεατών.

Το στάδιο άνοιξε επίσημα με μια τελετή στις 18 Νοεμβρίου 2017, με αγώνα για Πρωτάθλημα Ρουμανίας εναντίον της Ντάκο-Τζέτικα Βουκουρεστίου. Τον αγώνα κέρδισε η Ουνιβερσιτάτεα Κραϊόβα με 3–1, με τον Αλεξάντρου Μίτριτσα να πετυχαίνει το πρώτο επίσημο γκολ στο νέο στάδιο.

## Παραπομπές


Κατηγορία:Στάδια ποδοσφαίρου στη Ρουμανία
Κατηγορία:Ουνιβερσιτάτεα Κραϊόβα
Στάδιο Πόλγιουντ

Το **Στάδιο Πόλγιουντ** (κροατικά: Stadion Poljud) είναι στάδιο πολλαπλών χρήσεων στο Σπλιτ της Κροατίας, το οποίο είναι η έδρα της Χάιντουκ Σπλιτ από το 1979. Το στάδιο βρίσκεται στη συνοικία Πόλγιουντ, η οποία ανήκει στην περιφέρεια της πόλης Σπίνουτ. Άνοιξε τον Σεπτέμβριο του 1979 και έχει χωρητικότητα 34.198 θεατών.

Το στάδιο χτίστηκε για να φιλοξενήσει τους Μεσογειακούς Αγώνες του 1979 και εγκαινιάστηκε από τον τότε Γιουγκοσλάβο πρόεδρο Γιόσιπ Μπροζ Τίτο. Είχε αρχική χωρητικότητα 55.000 θεατών, αυξήθηκε σε 62.000 τη δεκαετία του 1980, προτού εξοπλιστεί με καθίσματα τη δεκαετία του 1990, μειώνοντας έτσι τη χωρητικότητα σε 35.000.

Το Στάδιο Πόλγιουντ ήταν επίσης ο χώρος διεξαγωγής του Ευρωπαϊκού Πρωταθλήματος Στίβου του 1990 και του Παγκοσμίου Κυπέλλου Στίβου του 2010, ενώ από το 2013 έως το 2018, φιλοξενούσε κάθε χρόνο το Ultra Europe.

## Παραπομπές


## Εξωτερικοί σύνδεσμοι

* Εικονική περιήγηση
* Φωτογραφίες του γηπέδου στο stadionwelt.de 
* Αεροφωτογραφία από τους Χάρτες Google

Κατηγορία:Στάδια ποδοσφαίρου στην Κροατία
Κατηγορία:Στάδια στίβου στην Κροατία
Κατηγορία:Στάδια πολλαπλών χρήσεων στην Κροατία
Κατηγορία:Χάιντουκ Σπλιτ
Γκουίδο Ροντρίγκεζ

Ο **Γκουίδο Ροντρίγκεζ** (γεννημένος στις 12 Απριλίου 1994) είναι Αργεντινός επαγγελματίας ποδοσφαιριστής που παίζει ως αμυντικός μέσος για την ομάδα της Πρέμιερ Λιγκ, Γουέστ Χαμ και την εθνική ομάδα της Αργεντινής.

## Καριέρα συλλόγου
Ο Ροντρίγκεζ ξεκίνησε την καριέρα του με τη Ρίβερ Πλέιτ, για την οποία έκανε το ντεμπούτο του το 2014. Έμεινε στον σύλλογο μέχρι το 2016. Αγωνίστηκε για χρόνο, καταφέρνοντας να εμφανιστεί μόνο σε δεκαέξι αγώνες πρωταθλήματος και δύο φορές στο Κόπα Αργεντινής . Ο Ροντρίγκεζ πέρασε επίσης ως δανεικός στην Ντεφένσα ι Χουστίσια το 2016, έχοντας δεκαπέντε συμμετοχές στο πρωτάθλημα.

Το καλοκαίρι του 2016, ο Ροντρίγκεζ εντάχθηκε στη μεξικανική ομάδα Τιχουάνα . Έκανε 39 συμμετοχές στο πρωτάθλημα και πέτυχε πέντε γκολ.

Στις 7 Ιουλίου 2017, ο Ροντρίγκεζ εντάχθηκε στην Κλουμπ Αμέρικα σε μια αναφερόμενη συμφωνία 7 εκατομμυρίων δολαρίων, επανασυνδέοντας τον πρώην προπονητή της Τιχουάνα, Μίγκελ Ερέρα. 

## Διεθνής καριέρα
Στις 9 Ιουνίου 2017, ο Ροντρίγκεζ κέρδισε την πρώτη του κλήση με την εθνική ομάδα της Αργεντινής για τον φιλικό αγώνα εναντίον της Βραζιλίας στη Μελβούρνη . Μπήκε ως αλλαγή για τον Πάουλο Ντιμπάλα στη νίκη της Αργεντινής με 1–0.

Τον Μάιο του 2019, ο Ροντρίγκεζ συμπεριλήφθηκε στην ομάδα 23 ανδρών της Αργεντινής για το Κόπα Αμέρικα 2019 . 

Σκόραρε το πρώτο του διεθνές γκολ στον δεύτερο αγώνα των ομίλων της Αργεντινής στο Κόπα Αμέρικα 2021 στις 18 Ιουνίου 2021, το μοναδικό γκολ σε νίκη 1–0 εναντίον της Ουρουγουάης . 

## Στατιστικά καριέρας

### Σε συλλόγους

 

### Διεθνής

:

## Διακρίσεις
**Ρίβερ Πλέιτ**

* Κόπα Σουδαμερικάνα: 2014

**Κλουμπ Αμερικα**

* Liga MX : Apertura 2018
* Copa MX : Clausura 2019

**Αργεντίνη**

* Κόπα Αμέρικα: 2021

**Ατομικά**

* Liga MX Αμυντικός μέσος της χρονιάς: 2016-17, 2018-19
* Liga MX Balón de Oro : 2018–19

## Παραπομπές


## Εξωτερικοί σύνδεσμοι

*
* 

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Αργεντινοί ποδοσφαιριστές στο εξωτερικό
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κλουμπ Αμέρικα
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Ντεφένσα ι Χουστίσια
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Επεξεργασία

right|200px|thumb|Στιγμιότυπο από την επεξεργασία κειμένου σε εφημερίδα του Σιάτλ της Αμερικής, 1900.
**Επεξεργασία** (αγγλικά: **editing**) είναι η διαδικασία επιλογής και προετοιμασίας γραπτού, φωτογραφικού, οπτικού, ακουστικού ή κινηματογραφικού υλικού που χρησιμοποιείται από ένα άτομο ή μια οντότητα για τη μετάδοση ενός μηνύματος ή μιας πληροφορίας. Η επεξεργασία μπορεί να περιλαμβάνει διόρθωση, συμπύκνωση, οργάνωση και πολλές άλλες τροποποιήσεις που εκτελούνται με την πρόθεση να παραχθεί ένα σωστό, συνεπές, ακριβές, έγκυρο και πλήρες έργο.

Η διαδικασία επεξεργασίας ξεκινά συχνά με την ιδέα του συγγραφέα για το ίδιο το έργο(έμπνευση και γνώση), συνεχίζοντας ως μια συνεργασία μεταξύ του συγγραφέα και του επιμελητή καθώς δημιουργείται το έργο. Η επεξεργασία μπορεί να περιλαμβάνει δημιουργικές δεξιότητες, ανθρώπινες σχέσεις και ένα ακριβές σύνολο συγκεκριμένων μεθόδων.

## Παραπομπές


Κατηγορία:Έκδοση
Κατηγορία:Ιδιότητες των ΜΜΕ
Στάδιο Σερίφ

Το **Στάδιο Σερίφ** είναι γήπεδο ποδοσφαίρου στο Τιράσπολ, πρωτεύουσα της αποσχισθείσας περιοχής της Υπερδνειστερίας της Μολδαβίας. Είναι η έδρα της ΦΚ Σερίφ Τιράσπολ και έχει χωρητικότητα 12.746 θεατών και είναι επιλέξιμο για διεθνείς διοργανώσεις. Το γήπεδο ανήκει στην τοπική εταιρεία Sheriff.

Η κατασκευή του ξεκίνησε την 1η Αυγούστου 2000 και ολοκληρώθηκε τον Μάιο του 2002, με τα επίσημα εγκαίνια να πραγματοποιούνται τον Ιούλιο του 2002. Ανακαινίστηκε το 2011. 

Εκτός από τον Σερίφ, το στάδιο έχει επίσης φιλοξενήσει αγώνες για της ΦΚ Τιράσπολ  αλλά και της Εθνικής Ομάδας Ποδοσφαίρου της Υπερδνειστερίας. Η Εθνική ομάδα ποδοσφαίρου της Μολδαβίας έχει παίξει επίσης ορισμένους από τους διεθνείς εντός έδρας αγώνες της, στο γήπεδο αυτό.

Το γήπεδο καταλαμβάνει έκταση άνω των 40 εκταρίων και αποτελείται από το κύριο γήπεδο συν πέντε άλλα γήπεδα, γήπεδα προπόνησης, μια στεγασμένη κλειστή αρένα για χειμερινή χρήση, καθώς και μια σχολή ποδοσφαίρου για παιδιά και κατοικίες για τους παίκτες της ΦΚ Σερίφ. Ένα πολυτελές ξενοδοχείο πέντε αστέρων βρίσκεται υπό κατασκευή.

## Δείτε επίσης
* Sheriff (εταιρεία)

## Παραπομπές


## Εξωτερικοί σύνδεσμοι

* Επίσημος ιστότοπος του σταδίου (στα Ρώσικα, Αγγλικά, Ρουμανικά)

Κατηγορία:Στάδια ποδοσφαίρου στη Μολδαβία
Κατηγορία:ΦΚ Σερίφ Τιράσπολ
Πολωνική Ακαδημία Επιστημών

[μικρογραφία|260x260εσ| [Παλάτι του Στάσιτς, η έδρα της ΠΑΕ και το Μνημείο του Νικόλαου Κοπέρνικου]]
Η **Πολωνική Ακαδημία Επιστημών** (ΠΑΕ) () είναι πολωνικό κρατικό ίδρυμα τριτοβάθμιας εκπαίδευσης. Με έδρα τη Βαρσοβία, είναι υπεύθυνη για την αιχμή του δόρατος στην ανάπτυξη της επιστήμης σε ολόκληρη τη χώρα, από μια κοινωνία διακεκριμένων μελετητών και ένα δίκτυο ερευνητικών ιδρυμάτων. Ιδρύθηκε το 1951, κατά την πρώιμη περίοδο της Λαϊκής Δημοκρατίας της Πολωνίας μετά το Β΄ Παγκόσμιο Πόλεμο.

## Ιστορία
Η Πολωνική Ακαδημία Επιστημών ιδρύθηκε από τη συγχώνευση προηγούμενων επιστημονικών εταιρειών, συμπεριλαμβανομένης της Πολωνικής Ακαδημίας Μάθησης (*Polska Akademia Umiejętności*, συντομογραφία *PAU*), με έδρα την Κρακοβία και την Εταιρεία Φίλων της Μάθησης της Βαρσοβίας, η οποία ιδρύθηκε στα τέλη του 18ου αιώνα.

Η Πολωνική Ακαδημία Επιστημών λειτουργεί ως μια κοινωνία μάθησης που ενεργεί μέσω μιας εκλεγμένης συνέλευσης κορυφαίων μελετητών και ερευνητικών ιδρυμάτων. Η Ακαδημία έχει επίσης, λειτουργώντας μέσω των επιτροπών της, καταστεί σημαντικός επιστημονικός συμβουλευτικός φορέας. Μια άλλη πτυχή της Ακαδημίας είναι ο συντονισμός και η επίβλεψη πολλών (αρκετών δεκάδων) ερευνητικών ινστιτούτων. Τα ινστιτούτα ΠΑΕ απασχολούν πάνω από 2.000 άτομα και χρηματοδοτούνται από περίπου το ένα τρίτο του προϋπολογισμού της πολωνικής κυβέρνησης για την επιστήμη.

## Ηγεσία
Η Πολωνική Ακαδημία Επιστημών διευθύνεται από έναν Πρόεδρο, που εκλέγεται από τη συνέλευση των μελών της Ακαδημίας για τετραετή θητεία, μαζί με έναν αριθμό Αντιπροέδρων.

## Δείτε επίσης
* Γαλλική Ακαδημία Επιστημών
* Πολωνική Ακαδημία Μάθησης (με έδρα την Κρακοβία)
* Βασιλική Εταιρεία
* Εταιρεία Φίλων Μάθησης της Βαρσοβίας
* Εταιρεία Φίλων Μάθησης του Πόζναν

## Παραπομπές


## Εξωτερικοί σύνδεσμοι

* Ιστότοπος της ΠΑΕ


Κατηγορία:Ακαδημίες επιστημών
Κατηγορία:Μέλη του Διεθνούς Συμβουλίου για την Επιστήμη
Βλυχός Ύδρας

Ο **Βλυχός** είναι μικρό παραθαλάσσιο χωριό της Ύδρας στην Περιφερειακή Ενότητα Νήσων Αττικής.

## Γεωγραφικά στοιχεία
Ο Βλυχός βρίσκεται στη βόρεια πλευρά του νησιού σε υψόμετρο 4 μέτρα και απέχει περίπου 2 χλμ. Δ.-ΝΔ. από το λιμάνι και πρωτεύουσα του νησιού. Είναι γνωστός για την ομώνυμη παραλία στη βόρεια άκρη του χωριού ενώ η θαλάσσια περιοχή γύρω από το απέναντι (βόρεια) νησάκι του Αγίου Ιωάννη (ή Βλυχό) έχει κηρυχθεί ενάλιος αρχαιολογικός χώρος για για *"την προστασία του εντοπισθέντος ναυαγίου των πρώιμων βυζαντινών χρόνων"*. Νοτιοδυτικά είναι η οργανωμένη παραλία Πλάκες Βλυχού όπου υπάρχουν ταβέρνες και ενοικιαζόμενα δωμάτια.

## Διοικητικά - πληθυσμιακά στοιχεία
Αναφέρεται επίσημα για πρώτη φορά το 1940 να προσαρτάται στην τότε κοινότητα Ύδρας. Σύμφωνα με το πρόγραμμα Καλλικράτης υπάγεται στο Δήμο Ύδρας και σύμφωνα με την απογραφή 2021 έχει 32 κατοίκους Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Βλυχός, Ύδρα / Vlychos, Hydra Greece στο https://www.youtube.com/

## Παραπομπές


Κατηγορία:Ύδρα
Άγιος Νικόλαος Ύδρας

μικρογραφία|Ο Άγιος Νικόλαος και ο Αλέξανδρος (Πλατονήσι)|αριστερά|261x261εσ

Ο **Άγιος Νικόλαος** ή του **Τσίγκρη** είναι βραχονησίδα στο Μυρτώο πέλαγος στα νοτιοδυτικά της Ύδρας η οποία βρίσκεται στον ομώνυμο όρμο του νησιού και στα νοτιοδυτικά της επίσης ομώνυμης παραλίας. Νοτιοδυτικά της είναι η νησίδα Αλέξανδρος και ανατολικά το ακρωτήριο Αγίου Κωνσταντίνου. Απογράφεται επίσημα ως ξεχωριστός οικισμός για πρώτη φορά το 1981 στον δήμο Ύδρας. Είναι γνωστή για τη "Σπηλιά Τσίγκρη" γι' αυτό η βραχονησίδα συμπεριλαμβάνεται στις ημερήσιες περιηγήσεις με τουριστικά πλοιάρια.
## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Χωριά της περιφερειακής ενότητας Νήσων Αττικής
Άγιος Απόστολος ο Νέος Μαγνησίας

Ο **Άγιος Απόστολος ο Νέος** είναι χωριό της τοπικής κοινότητας Αγίου Λαυρεντίου, της δημοτικής ενότητας (τέως δήμου) Αρτέμιδας, του δήμου Βόλου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.
## Γεωγραφία
Ο Άγιος Απόστολος ο Νέος είναι παράλιος οικισμός στην περιοχή του Βόλου, λίγο μετά την Αγριά και βόρεια του ρέματος Βρούχωνα, σε μέσο σταθμικό υψόμετρο 5 μέτρων. Απέχει 6 χιλιόμετρα περίπου νοτιοανατολικά του Βόλου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αγίου Λαυρεντίου
*Με το ΦΕΚ 244Α - 04/12/1997 αποσπάστηκε από την κοινότητα Αγίου Λαυρεντίου και προσαρτήθηκε στον δήμο Αρτέμιδας
*Με το ΦΕΚ 87Α - 07/06/2010 αποσπάστηκε από τον δήμο Αρτέμιδας και προσαρτήθηκε στον δήμο Βόλου

(Πηγή:) 
## Αξιοθέτα
*Η παραθαλάσσια περιοχή και παραλία «Σουτραλί» από τις καλύτερες κοντά στον Βόλο. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Γιαντβίγκα Βάις

Η **Γιαντβίγκα Βάις-Μαρτσινκιέβιτς** (πολωνικά: Jadwiga Wajs-Marcinkiewicz) (30 Ιανουαρίου 1912  – 1 Φεβρουαρίου 1990) ήταν Πολωνή αθλήτρια του στίβου, η οποία ειδικευόταν στη δισκοβολία.

## Καριέρα
Η Βάις αγωνίστηκε για την Πολωνία στους Θερινούς Ολυμπιακούς Αγώνες του 1932 στο Λος Άντζελες, στη δισκοβολία γυναικών, κερδίζοντας το χάλκινο μετάλλιο.

Τέσσερα χρόνια αργότερα, συμμετείχε ξανά στη δισκοβολία για την Πολωνία, στους Θερινούς Ολυμπιακούς Αγώνες του 1936 στο Βερολίνο, όπου κέρδισε το αργυρό μετάλλιο. Η Βάις ήταν Εβραία. Οι πρόγονοι του πατέρα της έφτασαν στη Λιβονία και την Πολωνία από τη Βεστφαλία τον 13ο αιώνα. Η εραλδική τους λοφία ήταν ο λευκός κύκνος.

## Παραπομπές



Κατηγορία:Πολωνές αθλήτριες της δισκοβολίας
Κατηγορία:Πολωνές αθλήτριες της σφαιροβολίας
Κατηγορία:Πολωνοί γερμανικής καταγωγής
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Χάλκινοι Ολυμπιονίκες του στίβου
Κατηγορία:Πολωνοί χάλκινοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αποδέκτες του Αργυρού Σταυρού της Αξίας (Πολωνία)
Δολοφονία του αστυνομικού Νεκτάριου Σάββα

Ο **Αντώνιος - Νεκτάριος Σάββας** (Γαλανάδο Νάξου, 1968 - Αθήνα, 2009) ήταν αστυνομικός ο οποίος σκοτώθηκε στις 17 Ιουνίου 2009 εν ώρα υπηρεσίας από την οργάνωση Σέχτα Επαναστατών.. Συγκεκριμένα, ο Νεκταριος Σάββας που τότε έφερε τον βαθμό του υπαρχιφύλακα εκτελούσε υπηρεσία παρακολουθώντας στα πλαίσια του προγράμματος προστασίας μαρτύρων, σπίτι στην οδό Λάμπρου Πορφύρα, στα Άνω Πατήσια, όπου διέμενε βασικός μάρτυρας της δίκης του Ε.Λ.Α.,  όταν δέχτηκε πολλαπλές σφαίρες από τρεις αγνώστους. Το Συμβούλιο Πλημμελειοδικών Αθηνών χαρακτήρισε το συμβάν «τρομοκρατική πράξη».

Ο αρχιφύλακας -(προήχθη επ΄ανδραγαθία)- κηδεύτηκε στην ιδιαίτερη πατρίδα του, στις 18 Ιουνίου 2009. 

Ο Δήμος Αθηναίων, κατόπιν συνεδριάσεως του Δημοτικού Συμβουλίου, αποφάσισε τον Ιούνιο του 2020 να δώσει το όνομα του, σε τμήμα της οδού Λάμπρου Πορφύρα. 

## Παραπομπές


Κατηγορία:Δολοφονίες στην Ελλάδα
Κατηγορία:2009
Τζαμπραγίλ

Η **Τζαμπραγίλ**, ή **Τζεμπραγίλ**, (αζερικά: Cəbrayıl) είναι πόλη φάντασμα στο Αζερμπαϊτζάν, θεωρητικά η διοικητική πρωτεύουσα της περιφέρειας Τζαμπραγίλ.

Προηγουμένως ήταν αζέρικο χωριό, αργότερα απέκτησε αρμενική πλειοψηφία, και τελικώς αποκλειστικά αζέρικο πληθυσμό, εγκαταλείφθηκε μετά την κατοχή και την καταστροφή της πόλης από τις τοπικές αρμενικές δυνάμεις κατά τη διάρκεια του Πρώτου Πολέμου του Ναγκόρνο Καραμπάχ.

## Παραπομπές


Κατηγορία:Κατοικημένες περιοχές στην Επαρχία Τζαμπραγίλ
Κατηγορία:Χωριά του Αζερμπαϊτζάν
Καιαδική μενίδα

μικρογραφία|'''Καιαδική μενίδα''', στον ποταμό Ευρώτα
Η **καιαδική μενίδα** - **Squalius keadicus** -  είναι ενδημικό είδος Μενίδας της υδρολογικής λεκάνης του ποταμού Ευρώτα, συμπεριλαμβανομένου και του παρακείμενου ρέματος Βασιλοπόταμου στο Δέλτα του Ευρώτα. Ένα από τα αρχαιότερα είδη της ευρωπαϊκής κυπρινιδικής ιχθυοπανίδας. Λόγω του περιορισμού του σε μια ενιαία λεκάνη απορροής ποταμού και του γεγονότος ότι ο ποταμός Ευρώτας στεγνώνει σχεδόν πλήρως σε υδρολογικά δυσμενείς χρονιές, το είδος έχει κατηγοριοποιηθεί ως Απειλούμενο (EN) τόσο σε διεθνείς όσο και σε εθνικές αξιολογήσεις διατήρησης. Είναι έντονα ρεόφιλο, συναντάται συνήθως σε ανοιχτές τοποθεσίες του ποταμού, με πετρώδεις βυθούς και σχετικά δροσερά νερά. Φτάνει τα 25 cm TL.

## Παραπομπές


Κατηγορία:Κυπρινόμορφα
Χρήστος Μπάτσης

O **Χρήστος Μπάτσης** (1922-1993) ήταν 'Ελληνας αρχιτέκτονας, απόφοιτος του ΕΜΠ, με καταγωγή από την Κέρκυρα που έζησε στην Καβάλα. Έργα του είναι το “Μέγαρο Πετρίδη” (1954) στην περιοχή του Αγ. Ιωάννη στην Καβάλα, το Παλιό Νοσοκομείο Καβάλας (1957) στην οδό Αμερικανικού Ερυθρού Σταυρού (σήμερα Νυρεμβέργης) κοντά στο Καρνάγιο της Καβάλας, το Ίδρυμα Απροσαρμόστων Παιδιών-Ορθοπεδική Κλινική το 1965 στην Καβάλα, το Κέντρο πληροφόρησης επισκεπτών Καβάλας, το 1971, στην Πλατεία Ελευθερίας (Βενιζέλου και Ίωνος Δραγούμη γωνία) στην Καβάλα, ο σύγχρονος ναός-Βαπτιστήριο της Αγίας Λυδίας της Φιλιππησίας το 1974 κοντά στον Ζυγάκτη ποταμό, δυτικά των αρχαίων Φιλίππων Ως πρόεδρος του Α.Ο.Κ. Καβάλας, ο Χρήστος Μπάτσης εμπνέεται από το πακέτο των τσιγάρων του (ΑΥΡΑ menthol) το έμβλημα της ομάδας, την Αργώ με έναν ιδιαίτερα συμβολισμό: "Τα 11 κουπιά της συμβολίζουν τους ποδοσφαιριστές, το σταθερό κατάρτι την διοίκηση και ο άνεμος που "φουσκώνει" το πανί τον κόσμο που ωθεί το καραβάκι να ταξιδεύει"

## Παραπομπές


Κατηγορία:Έλληνες αρχιτέκτονες
Grenoble école de management

Η **Grenoble Ecole de Management** (GEM) είναι μια ευρωπαϊκή σχολή επιχειρήσεων με πανεπιστημιουπόλεις στη Γαλλία, τη Γκρενόμπλ και το Παρίσι. Ιδρύθηκε το 1984 από το Εμπορικό και Βιομηχανικό Επιμελητήριο (CCI), η GEM κατατάχθηκε στην 20η θέση μεταξύ των ευρωπαϊκών σχολών επιχειρήσεων το 2015, σύμφωνα με τους Financial Times. Το GEM προσφέρει μεταπτυχιακή, διδακτορική και μεταπτυχιακή εκπαίδευση σε όλους τους τομείς της διαχείρισης. Τα σχολικά προγράμματα είναι τριπλά διαπιστευμένα από τις διεθνείς ενώσεις AMBA (MBA Association), EQUIS (European Quality Improvement Systems) και AACSB (Association to Advance Collegiate Schools of Business). Το σχολείο έχει περισσότερους από 37.000 αποφοίτους στον επιχειρηματικό τομέα.

Κατηγορία:Ανώτατα εκπαιδευτικά ιδρύματα στη Γαλλία
Παναγιώτης Δημακάκος

Ο **Παναγιώτης Β. Δημακάκος** (1939 – 1 Δεκεμβρίου 2021) ήταν Έλληνας ιατρός αγγειοχειρουργός, καθηγητής της Αγγειοχειρουργικής στην Ιατρική Σχολή του Εθνικού και Καποδιστριακού Πανεπιστημίου Αθηνών και μετέπειτα Αγιορείτης μοναχός.

## Ζωή και έργο
Ο Δημακάκος γεννήθηκε στον Πειραιά, όπου είχε και όλη τη σχολική του εκπαίδευση, καταγόταν όμως από την Καφιόνα, χωριό της Ανατολικής Μάνης. Κατόπιν σπούδασε ιατρική και φιλοσοφία στα πανεπιστήμια της Χαϊδελβέργης, του Κιέλου και το Ελεύθερο Πανεπιστήμιο του Βερολίνου. Από το τελευταίο πήρε και διδακτορικό, με θέμα τη θεραπεία της οξείας παγκρεατίτιδας. Στη συνέχεια, από το 1965 μέχρι το 1973, ειδικεύθηκε στη Γενική και Αγγειακή Χειρουργική στην Ελβετία, στα Νοσοκομεία Βίντερτουρ και Ζυρίχης, όπου με θέμα «κακώσεις των βρόγχων και χειρουργική αντιμετώπιση» πήρε και δεύτερο διδακτορικό.

Ο Δημακάκος πραγματοποίησε την πρώτη στην Ελλάδα (και 4η στην παγκόσμια ιστορία της ιατρικής) φλεβο-φλεβική παράκαμψη επί μεταθρομβωτικού συνδρόμου, το 1978. Το ίδιο έτος πέτυχε την πρώτη παγκοσμίως πλήρη αποκατάσταση δεξιού άνω άκρου βρέφους ηλικίας ενός έτους με πολλαπλές συγγενείς αρτηριοφλεβικές επικοινωνίες και αυτόματο κάταγμα κερκίδας, ενώ το 1980 έκανε την πρώτη αγγειοσκόπηση στην Ελλάδα. Το 1994 προέβη στην πρώτη στην Ελλάδα ταυτόχρονη επέμβαση και των δύο καρωτίδων και το 1996 την πρώτη παγκοσμίως επαναγγείωση όλων των κλάδων του αορτικού τόξου με μία μόνο πρόθεση.

Γενικότερα, είχε πραγματοποιήσει χιλιάδες χειρουργικές επεμβάσεις, ενώ είχε περισσότερες από 600 ερευνητικές δημοσιεύσεις και ανακοινώσεις σε συνέδρια. Υπήρξε ιδρυτικό μέλος της Ελληνικής Αγγειοχειρουργικής Εταιρίας, της οποίας διετέλεσε Αντιπρόεδρος και Πρόεδρος, καθώς και μέλος 28 εθνικών και διεθνών επιστημονικών εταιρειών. Συνέγραψε εννέα τόμους πανεπιστημιακών συγγραμμάτων, κυρίως αγγειοχειρουργικού περιεχομένου. Το 1993 εκλέχθηκε αναπληρωτής καθηγητής της Αγγειοχειρουργικής στο Πανεπιστήμιο Αθηνών και το 2001 καθηγητής α΄ βαθμίδας, οπότε και του ανατέθηκε η διεύθυνση της Β ́ Χειρουργικής Κλινικής του Πανεπιστημίου Αθηνών, στο Αρεταίειο Νοσοκομείο.

Είχε επανειλημμένα εκπροσωπήσει την Ελλάδα στο εξωτερικό και είχε τιμηθεί πολλές φορές από εθνικούς και διεθνείς επιστημονικούς φορείς και εταιρείες για την προσφορά του στην ιατρική και ιδιαιτέρως στην αγγειοχειρουργική.

Ο Δημακάκος ήταν έγγαμος με την Κατερίνα Δελλαπόρτα, με την οποία απέκτησαν επτά παιδιά και τα 5 από αυτά έγιναν ιατροί. Ωστόσο, τα τελευταία χρόνια της ζωής του ακολούθησε το πνευματικό κάλεσμα και έγινε μοναχός στην Ιερά Μονή Βατοπεδίου στο Άγιο Όρος με το όνομα **Λουκάς**. Απεβίωσε στο 424 Στρατιωτικό Νοσοκομείο της Θεσσαλονίκης και κηδεύθηκε και τάφηκε στη Μονή Βατοπεδίου την Πέμπτη 2 Δεκεμβρίου 2021.

## Παραπομπές


## Εξωτερικοί σύνδεσμοι
* Παναγιώτης Δημακάκος: «Θρησκεία και επιστήμη είναι δίδυμες αδελφές», εφημ. *Ημερησία*

Κατηγορία:Έλληνες χειρουργοί
Κατηγορία:Έλληνες Χριστιανοί μοναχοί
Κατηγορία:Απόφοιτοι του Πανεπιστημίου της Χαϊδελβέργης
Τζωρτζ Λέικοφ

Ο **Τζωρτζ Φίλιπ Λέικοφ** (, γενν. 24 Μαΐου 1941) είναι Αμερικανός γνωσιακός γλωσσολόγος και φιλόσοφος. Είναι γνωστότερος για τη θέση του ότι οι ζωές των ανθρώπων επηρεάζονται σημαντικά από τις εννοιολογικές μεταφορές που χρησιμοποιούν για να εξηγούν σύνθετα φαινόμενα.

Η θέση του αυτή, την οποία εισήγαγε με το βιβλίο που έγραψε μαζί με τον φιλόσοφο Μαρκ Τζόνσον το 1980 υπό τον τίτλο *Metaphors We Live By*, βρήκε εφαρμογές σε αρκετά πεδία. Η εφαρμογή της στην πολιτική, τη φιλοσοφία και τα μαθηματικά οδήγησε τον Λέικοφ σε περιοχές που θεωρούνται βασικές για την πολιτική επιστήμη. Στο βιβλίο του *Moral Politics* (1996) περιγράφει τους συντηρητικούς ψηφοφόρους ως επηρεαζόμενους από το «πρότυπο του αυστηρού πατέρα» ως κεντρική μεταφορά για το πολυσύνθετο φαινόμενο του κράτους, ενώ τους φιλελεύθερους/προοδευτικούς ψηφοφόρους ως επηρεαζόμενους από το «πρότυπο του γονέα-παρόχου». Κατά τον Λέικοφ, η εμπειρία και η στάση ενός ανθρώπου σε σχέση με τα κοινωνικοπολιτικά θέματα επηρεάζονται από το ότι ενσωματώνονται σε πλαίσια γλωσσικών κατασκευών. Στο βιβλίο του *Metaphor and War: The Metaphor System Used to Justify War in the Gulf* (1991), ο Λέικοφ υποστηρίζει ότι η αμερικανική ανάμιξη στον Πόλεμο του Κόλπου το 1990-1991 «υφάνθηκε» από τις εννοιολογικές μεταφορές που χρησιμοποιήθηκαν από την προεδρία του Τζωρτζ Μπους για να δικαιολογήσουν τον πόλεμο.

Από το 2003 έως το 2008 ο Λέικοφ συνεργαζόταν με την προοδευτικού προσανατολισμού «δεξαμενή σκέψης» Rockridge Institute του Μπέρκλεϋ. Αργότερα έγινε μέλος της επιστημονικής επιτροπής του «Ιδρύματος IDEAS» (*Fundación IDEAS*) τη δεξαμενή σκέψεως του Ισπανικού Σοσιαλιστικού Κόμματος.

Η γενικότερη θεωρία του Λέικοφ που αναπτύσσει τη θέση του είναι γνωστή ως «embodied philosophy» ή «embodied cognition» ή «embodied mind». Ο φιλόσοφος ήταν καθηγητής της γλωσσολογίας στο Πανεπιστήμιο της Καλιφόρνιας στο Μπέρκλεϋ από το 1972 μέχρι τη συνταξιοδότησή του, το 2016.

## Παραπομπές


## Εξωτερικοί σύνδεσμοι
* Επίσημος ιστότοπος
* «Ο πολιτικός νους», ομιλία του Λέικοφ στις 28 Ιουνίου 2008 στο Σακραμέντο

Κατηγορία:Αμερικανοί γλωσσολόγοι
Κατηγορία:Αμερικανοί συγγραφείς
Κατηγορία:Αμερικανοί φιλόσοφοι
Κατηγορία:Αμερικανοεβραίοι επιστήμονες
Κατηγορία:Διανοητικές διαδικασίες
Δημήτρης Μπερτσιμάς

Ο **Δημήτρης Μπερτσιμάς** (αγγλ. *Dimitris Bertsimas*, γενν. 3 Οκτωβρίου 1962) είναι Αμερικανός ειδικός στη μαθηματική βελτιστοποίηση, ελληνικής καταγωγής. Είναι καθηγητής στη Σχολή Διοίκησης Επιχειρήσεων Σλόουν του Τεχνολογικού Ινστιτούτου Μασαχουσέτης (ΜΙΤ).

## Σπουδές και σταδιοδρομία
Ο Δημήτρης Μπερτσιμάς γεννήθηκε στην Αθήνα και πήρε πτυχίο ηλεκτρολόγου μηχανικού από το Εθνικό Μετσόβιο Πολυτεχνείο το 1985. Συνέχισε με μεταπτυχιακές σπουδές στο ΜΙΤ, από όπου πήρε «μάστερ» (MS) και διδακτορικό στην Επιχειρησιακή έρευνα, το 1987 και το 1988 αντιστοίχως. Από το 1988 μέχρι σήμερα διδάσκει στο MIT. Τα ερευνητικά ενδιαφέροντά του περιλαμβάνουν, εκτός από τη βελτιστοποίηση, τη μηχανική μάθηση και την εφαρμοσμένη θεωρία πιθανοτήτων, καθώς και τις εφαρμογές αυτών στη φροντίδα υγείας, την οικονομία, το επιχειρησιακό μάνατζμεντ και τις μεταφορές. Συνολικά έχει συγγράψει, μόνος ή μαζί με άλλους επιστήμονες, περισσότερες από 250 ερευνητικές δημοσιεύσεις και 5 μεταπτυχιακού επιπέδου πανεπιστημιακά συγγράμματα. Είναι ο αρχισυντάκτης του *Journal on Optimization* του INFORMS. Ο Μπερτσιμάς ίδρυσε και υπήρξε ο πρώτος χρονικά πρόεδρος του μεταπτυχιακού Τμήματος «Business Analytics» στο MIT (στη Σχολή Διοίκησης Επιχειρήσεων Σλόουν). Μέχρι σήμερα έχει επιβλέψει 106 διδακτορικά, μεταξύ των οποίων εκείνα του καθηγητή στο MIT Μισέλ Γκαίμανς και του καθηγητή στο Πανεπιστήμιο της Βοστώνης Ιωάννη Πασχαλίδη.

## Τιμητικές διακρίσεις
* Εκλογή του ως εταίρου του INFORMS
* Βραβείο «Frederic W. Lanchester» του INFORMS
* Θεωρητικό Βραβείο «von Neumann» του INFORMS
* Βραβείο «Farkas» του INFORMS
* Βραβείο «Erlang» του INFORMS (1996)
* Βραβείο Βελτιστοποιήσεως της SIAM
* Εκλογή του ως μέλους της Εθνικής Ακαδημίας Μηχανικής των ΗΠΑ (2005) για «τις συνεισφορές του στη θεωρία της βελτιστοποιήσεως και των στοχαστικών συστημάτων, και για τις καινοτόμες εφαρμογές τους στα οικονομικά και τις μεταφορές»
* Αναγόρευσή του ως επίτιμου διδάκτορα του Τμήματος Μαθηματικών της Σχολής Θετικών Επιστημών του Πανεπιστημίου Αθηνών (21 Δεκεμβρίου 2021)

## Συγγράμματα
* ''Data, Models, and Decisions'' (2004)
* ''Optimization Over Integers'' (2005)
* ''Introduction to Linear Optimization'' (2008)
* ''The Analytics Edge'' (2016)
* ''Machine Learning Under a Modern Optimization Lens'' (2019)

## Δείτε επίσης
* Βελτιστοποίηση

## Παραπομπές


## Εξωτερικοί σύνδεσμοι
* Προσωπικός ιστότοπος 
* Η τελετή αναγορεύσεως του καθηγητή Δ. Μπερτσιμά σε επίτιμο διδάκτορα του Πανεπιστημίου Αθηνών

Κατηγορία:Αμερικανοί μαθηματικοί
Κατηγορία:Ηλεκτρολόγοι μηχανικοί
Κατηγορία:Ελληνοαμερικανοί επιστήμονες
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Απόφοιτοι του Τεχνολογικού Ινστιτούτου Μασαχουσέτης
Κατηγορία:Καθηγητές στο Τεχνολογικό Ινστιτούτο Μασαχουσέτης
Γουίλιαμ Τζάκσον Χούκερ

Ο σερ **Γουίλιαμ Τζάκσον Χούκερ** (, 6 Ιουλίου 1785 – 12 Αυγούστου 1865) ήταν Άγγλος βοτανολόγος και βοτανικός εικονογράφος, που διετέλεσε ως ο πρώτος χρονικά διευθυντής των Βασιλικών Βοτανικών Κήπων του Κιου μετά την υπαγωγή τους υπό κρατική ιδιοκτησία ως βοτανικών κήπων. Στο Κιου ο Χούκερ ίδρυσε τη συλλογή αποξηραμένων φυτών (Herbarium) και μεγάλωσε τους κήπους και τον δενδρόκηπο (arboretum).

Ο Χούκερ γεννήθηκε και τελείωσε το σχολείο στο Νόριτς. Μια κληρονομιά τού έδωσε τα μέσα για να ταξιδέψει και να αφιερωθεί στη μελέτη της φυσικής ιστορίας, ιδίως της βοτανικής. Δημοσίευσε περιγραφές από μία εξόρμησή του στην Ισλανδία το 1809, παρά το ότι οι σημειώσεις του και τα δείγματα που συνέλεξε καταστράφηκαν κατά τη διάρκεια του ταξιδιού της επιστροφής του. Πήρε ως σύζυγό του το 1815 τη Μαρία Τέρνερ, τη μεγαλύτερη κόρη του τραπεζίτη και ερασιτέχνη βοτανολόγου Ντώσον Τέρνερ, και μετά έζησαν στην κωμόπολη Χέιλσγουορθ επί 11 έτη, με τον Χούκερ να ιδρύει εκεί συλλογή αποξηραμένων φυτών, που έγινε πολύ γνωστή στους βοτανολόγους της εποχής του.

Ο Χούκερ είχε τη θέση «βασιλικού» (διορισμένου) καθηγητή της βοτανικής στο Πανεπιστήμιο της Γλασκώβης, όπου συνεργάσθηκε με τον βοτανολόγο και λιθογράφο Τόμας Χόπκερκ (*Thomas Hopkirk*, 1785-1841). Επίσης έχαιρε της υποστηρικτικής φιλίας του Τζόζεφ Μπανκς στο εξερευνητικό, το συλλεκτικό και το οργανωτικό του έργο. Το 1841 διαδέχθηκε τον Γουίλιαμ Τάουνσεντ Άιτον στη θέση του διευθυντή των Βασιλικών Βοτανικών Κήπων του Κιου. Από τη θέση αυτή επεξέτεινε τους κήπους, κατασκεύασε νέα θερμοκήπια και ίδρυσε μουσείο «οικονομικής βοτανικής». Συνέγραψε βιβλία όπως τα *The British Jungermanniae* (1816), *Flora Scotica* (1821) και *Species Filicum* (1846-1864).

Ο Γουίλιαμ Τζάκσον Χούκερ πέθανε σε ηλικία 80 ετών από επιπλοκές μιας μολύνσεως του λαιμού και τάφηκε στον ναό της Αγίας Άννας στο Κιου. Ο γιος του, ο βοτανολόγος Τζόζεφ Ντάλτον Χούκερ, τον διαδέχθηκε ως διευθυντής των Κήπων του Κιου.

Η πρότυπη συντομογραφία **Hook.** χρησιμοποιείται διεθνώς για να υποδηλώσει τον  Γουίλιαμ Τζάκσον Χούκερ σε επιστημονικές αναφορές βοτανικών ονομασιών.

## Παραπομπές


## Πηγές
* 
* 
* Fitzgerald, Sylvia: το λήμμα «Hooker, Sir William Jackson» στο *Oxford Dictionary of National Biography*, Oxford University Press, Οξφόρδη 2020
* 
* 

Κατηγορία:Άγγλοι βοτανολόγοι
Κατηγορία:Εταίροι της Βασιλικής Εταιρείας
Κατηγορία:Μέλη της Βασιλικής Σουηδικής Ακαδημίας Επιστημών
Παλαμιδάς Ύδρας

Ο **Παλαμιδάς** ή **Παλαμήδας** είναι παραθαλάσσιο χωριό της της Ύδρας στην Περιφερειακή Ενότητα Νήσων Αττικής.

## Γεωγραφικά - Ιστορικά στοιχεία
Ο Παλαμιδάς βρίσκεται στη βόρεια πλευρά του νησιού σε υψόμετρο 5 μέτρα και απέχει περίπου 5 χλμ. Δ.-ΝΔ. από το λιμάνι και πρωτεύουσα του νησιού. Ήταν η παλαιά οχυρή θέση του νησιού και απέχει περίπου 20 λεπτά πεζοπορίας νοτιοδυτικά από τον Βλυχό. Εδώ βρίσκεται το Αρχοντικό Βούλγαρη και ένα μικρό καρνάγιο για την επισκευή - συντήρηση σκαφών. Είναι γνωστός για την ομώνυμη παραλία του, η οποία είναι με βότσαλα και προσεγγίζεται είτε με τα πόδια είτε με θαλάσσια ταξί και μικρά εκδρομικά καΐκια. Αναφέρεται επίσημα για πρώτη φορά το 1981 να απογράφεται στον δήμο Ύδρας ενώ σε αυτόν προσαρτήθηκε ο καταργούμενος οικισμός Άγιος Μάμας. Σύμφωνα με το πρόγραμμα Καλλικράτης υπάγεται στο Δήμο Ύδρας και σύμφωνα με την απογραφή του 2011 δεν έχει μόνιμους κατοίκους.

## Παραπομπές


Κατηγορία:Ύδρα
Κατηγορία:Χωριά της περιφερειακής ενότητας Νήσων Αττικής
Παλαμιδάς (νησίδα) Ύδρας

Ο **Παλαμιδάς** ή η **Παλαμίδά** ή ο **Παλαμηδάς** είναι νησίδα στο Μυρτώο πέλαγος, η οποία βρίσκεται στον κόλπο της Ύδρας απέναντι από τα βόρεια παράλιά της. 

## Δείτε επίσης
Ο οικισμός Παλαμιδάς Ύδρας.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Ύδρα
Σπαλαθρονήσι Αγκιστρίου

Το **Σπαλαθρονήσι** ή **Σαλαφτονήσι** ή **Σαλαφτό** ή **Σαλαφθονήσι** είναι ακατοίκητη βραχονησίδα του Σαρωνικού η οποία βρίσκεται δυτικά από τη νησίδα Κυρά και το Αγκίστρι ενώ στα δυτικά της είναι το ακρωτήριο Τραχήλι και οι ακτές της Κορινθίας. Από διοικητικής άποψης υπάγεται στην Περιφέρεια Αττικής και συγκεκριμένα στο Δήμο Αγκιστρίου της Περιφερειακής Ενότητας Νήσων Αττικής. 

## Σημείωση
Ως Σπαλαθρονήσι ή Σπάλαθρο αναφέρεται νησίδα της Χαλκιδικής στον Τορωναίο κόλπο και την Σιθωνία.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Αθηνά Καρκάνη

Η **Αθηνά Καρκάνη** (γεννημένη 7 Σεπτεμβρίου 1981) είναι Ελληνο-Καναδή ηθοποιός της τηλεόρασης, του κινηματογράφου και της μεταγλώττισης. Είναι γνωστή για τον ρόλο της ως Grace Stone στην τηλεοπτική σειρά του Netflix, *[[Manifest (TV series)|Manifest]]*.

## H Ζωή και η καριέρα της
Η Καρκάνη γεννήθηκε στην Αλμπέρτα  και μεγάλωσε στο Τορόντο.  Είναι ελληνικής και αιγυπτιακής καταγωγής.   Το 2005, έκανε το ντεμπούτο της στην μικρή οθόνη σε ένα επεισόδιο του *1-800-Missing*  και αργότερα είχε μια σειρά από καλεσμένους, επαναλαμβανόμενους και τακτικούς ρόλους σε καναδικές τηλεοπτικές εκπομπές. Είχε επίσης τακτικούς φωνητικούς ρόλους στα *Skyland*, *MetaJets* και *Total Drama: Revenge of the Island*. Έχει κανονικό ρόλο φωνής στο *[[Wild Kratts]]* ως Aviva Corcovado.

Η Καρκάνη συμπρωταγωνίστησε σε πολλές ταινίες τρόμου, μεταξύ των οποίων το *Saw IV* (2007), το *Repo!* *The Genetic Opera* (2008), *Saw VI* (2009), *Survival of the Dead* (2009) και *The Barrens* (2012). Εμφανίστηκε επίσης σε ταινίες δράσης απευθείας σε βίντεο *The Art of War II: Betrayal* (2008) και *Sacrifice* (2011). Στην τηλεόραση, ήταν τακτικό μέλος του καστ στην πρώτη σεζόν του καναδικού δράματος για εφήβους *The Best Years* το 2007, στο *The Border* από το 2008 έως το 2010 και στη ΣΎΝΤΟΜΗ κωμική σειρά *Almost Heroes* το 2011. Είχε επίσης έναν επαναλαμβανόμενο ρόλο στο *Lost Girl* από το 2011 έως το 2012.

Η Καρκάνη πρωταγωνίστησε στη δραματική σειρά του AMC *Low Winter Sun* το 2013. Το 2014, καλύφθηκε ως κανονική σειρά στη δραματική σειρά μετα-αποκαλυπτικής Lifetime*, The Lottery*.  Το 2015, άρχισε να παίζει τον ρόλο της Octavia Muss στο *The Expanse*. Το 2018, η Καρκάνη άρχισε να παίζει την Grace Stone στην τηλεοπτική σειρά *Manifest* του NBC .

## Φιλμογραφία

### Ταινία

### Τηλεόραση

### Βιντεοπαιχνίδια

## Παραπομπές


## Εξωτερικοί σύνδεσμοι
* 

Κατηγορία:Καναδές ηθοποιοί φωνής
Κατηγορία:Καναδές ηθοποιοί τηλεόρασης
Κατηγορία:Καναδοί ελληνικής καταγωγής
Κατηγορία:Καναδές ηθοποιοί κινηματογράφου
Σκυλλί Πόρου

Το **Σκυλλί** ή **Σκυλί** ή **Τσελεβίνι Τσελεβινίων** είναι ακατοίκητη βραχονησίδα του Σαρωνικού. Βρίσκεται στην ανατολική άκρη της Τροιζηνίας, δίπλα στο ακρωτήριο Σκύλλαιο. Μαζί με την διπλανή της (νοτιοδυτικά) βραχονησίδα Σπαθί και Γαλή (νοτιοδυτικότερα) αναφέρονται ως Νήσοι Τσελεβίνια. Διοικητικά ανήκει στον δήμο Πόρου.

## Παραπομπές


## Εξωτερικοί σύνδεσμοι

* Κάβο-Σκυλί: Ο άγνωστος τροπικός παράδεισος στην Αττική από τον ιστότοπο https://exploringgreece.tv/

κατηγορία:νησιά του Αργοσαρωνικού
Κατηγορία:Ελληνικές βραχονησίδες